মুসলিমগণ আজ এ পরাজিত অবস্থায় একদিনে পৌঁছেনি। পৌঁছেছে এক সুদূর প্রসারি শয়তানী পরিকল্পনার অংশ রূপে। ইসলামের বিপক্ষ শক্তির অধিকৃতিকে স্থায়ী করতে বহু পূর্ব থেকেই ইসলামের মৌল জ্ঞানকে বাংলাদেশের ন্যায় মুসলিম দেশগুলোর সিলেবাস থেকে পরিকল্পিত ভাবে দূরে সরানো হয়েছে। প্রহসনের চুড়ান্ত রূপটি হলো, ইসলামের বিরুদ্ধে এরূপ যুদ্ধাংদেহী নীতিকে চিত্রিত করা হয় সেক্যুলারিজম বলে। ধর্মবিরোধী এ নীতিকে বাংলাদেশে বাজারজাত করা হয়ে থাকে ধর্মনিরপেক্ষতা বলে। ফলে অশিক্ষা ও অজ্ঞতা গভীরতর হয়েছে এমন কি বিশ্ববিদ্যালয়ের ডিগ্রিধারীদের মাঝে। কোরআন-মুক্ত এ শিক্ষা ব্যবস্থা যেমন মুসলিম দেশগুলিতে দুর্নীতির জোয়ার এনেছে, তেমনি আনন্দ বাড়িয়েছে শয়তানের। ফলে আজ বাংলাদেশের ন্যায় মুসলিম দেশগুলির কলেজ-বিশ্ববিদ্যালয়ের ডিগ্রিধারীদের মধ্য থেকে শয়তানী শক্তিবর্গ যেরূপ লক্ষ লক্ষ সেপাহী পাচ্ছে নবীজী (সাঃ)র যুগে পৌত্তলিকদের মধ্য থেকেও তা পায়নি। ফলে ইসলামের প্রতিষ্ঠা রুখতে ময়দানে পৌত্তলিক কাফেরদের নামাতে হচ্ছে না। কোরআন-মুক্ত শিক্ষা ব্যবস্থার এ হলো ভয়াবহ নাশকতা। অথচ বাংলাদেশে সে আত্মঘাতি শিক্ষানীতি বেঁচে আছে কোটি কোটি নামাযী, রোযাদার ও হাজীদের রাজস্বের অর্থে! জনগণ এভাবে নিজ খরচে শয়তানের সেপাহি হিসাবে বেড়ে উঠছে।